open-index/open-wikipedia-markdown huggingface dataset:
Eŭropa Banko por Rekonstruo kaj Evoluigo

eta|300px|membroŝtatoj de la Eŭropa Banko por Rekonstruo kaj Evoluigo

**EBRD** (***E**uropean **B**ank for **R**econstruction and **D**evelopment* - Eŭropa Banko por Rekonstruo kaj Evoluigo *EBRE*) estas eŭropa banko, kreita por helpi la ekskomunismajn landojn en Eŭropo kaj Centra Azio en la transiro de planekonomio al libera merkato.

## Anoj de EBRD 
La anoj de EBRD kaj la aliĝa dato:

* Egiptio, 29-a de majo 1990
* Albanio, 18-a de decembro 1991
* Armenio, 7-a de decembro 1992
* Azerbajĝano, 25-a de septembro 1992
* Aŭstralio, 29-a majo 1990
* Belgio, 29-a de majo 1990
* Bosnio kaj Hercegovino, 17-a de junio 1996
* Bulgario, 29-a de majo 1990
* Danio, 29-a de majo 1990
* Germanio, 29-a de majo 1990
* Makedonio, 21-a de aprilo 1993
* Estonio, 28-a de februaro 1992
* Finnlando, 29-a de majo 1990
* Francio, 29-a de majo 1990
* Kartvelio, 4-a de septembro 1992
* Grekio, 29-a de majo 1990
* Irlando, 29-a de majo 1990
* Islando, 29-a de majo 1990
* Israelo, 29-a de majo 1990
* Italio, 29-a de majo 1990
* Japanio, 29-a de majo 1990
* Kanada, 29-a de majo 1990
* Kazaĥio, 27-a de julio 1992
* Kirgizio, 5-a de junio 1992
* Kroatio, 15-a de aprilo 1993
* Latvio, 18-a de marto 1992
* Liĥtenŝtejno, 29-a de majo 1990
* Litovio, 5-a de marto 1992
* Luksemburgio, 29-a de majo 1990
* Malto, 29-a de majo 1990
* Maroko, 29-a de majo 1990
* Meksiko, 29-a de majo 1990
* Moldavio, 5-a de majo 1992
* Mongolio, 9-a de oktobro 2000
* Novzelando, 29-a de majo 1990
* Nederlando, 29-a de majo 1990
* Norvegio, 29-a de majo 1990
* Aŭstrio, 29-a de majo 1990
* Sud-Koreio, 29-a de majo 1990
* Pollando, 29-a de majo 1990
* Portugalio, 29-a de majo 1990
* Rumanio, 29-a de majo 1990
* Rusio, 9-a de aprilo 1992
* Serbio kaj Montenegro, 19-a de januaro 2001
* Slovakio, 1-a de januaro 1993
* Slovenio, 23-a de decembro 1992
* Hispanio, 29-a de majo 1990
* Svedio, 29-a de majo 1990
* Svislando, 29-a de majo 1990
* Taĝikio, 16-a de oktobro 1992
* Ĉeĥio, 1-a de januaro 1993
* Turkio, 29-a de majo 1990
* Turkmenio, 1-a de junio 1992
* Ukrainio, 13-a de aprilo 1992
* Hungario, 29-a de majo 1990
* Usono, 29-a de majo 1990
* Uzbekio, 30-a de aprilo 1992
* Unuiĝinta Reĝlando, 29-a de majo 1990
* Belorusio, 10-a de junio 1992
* Kipro, 29-a de majo 1990

* Eŭropa Komunumo, 29-a de majo 1990
* Eŭropa Investa Banko, 29-a de majo 1990

Kategorio:Ekonomio de la Eŭropa Unio
Kategorio:Organizaĵoj en Londono
Kategorio:Internaciaj bankaj institucioj
Kategorio:Internaciaj financaj organizaĵoj
Kategorio:Organizaĵoj fonditaj en 1991
Argentina peso

La **argentina peso** (*hispane* pezo, oficiala nomo: *Peso*) estas ekde la 1-a de januaro de 1992 la valuto de Argentino.
1 argentina peso (arg$) = 100 centavoj (¢)

Ekzistas
* la sekvaj pesaj banknotoj: 10, 20, 50, 100, 200, 500, 1000 pesoj
* la sekvaj moneroj: 25, 50 centavoj kaj 1, 2, 5, 10 pesoj

Ekzistis pli frue monbileto ankaŭ por 1 peso, sed ĝi jam ne validas.

## Antaŭuloj de *Peso*
* inter 15-a de junio de 1985 ĝis 31-a de decembro 1991 la *Austral* (10.000 *Australes* = 1 *Peso*)
* inter 1-a de junio de 1983 ĝis 14-a de junio de 1985 la *Peso Argentino* (1.000 *Pesos Argentinos* = 1 *Austral*)
* inter 1-a de januaro 1970 ĝis 31-a de majo de 1983 *Peso Ley* (10.000 *Pesos Ley* = 1 *Peso Argentino*)
* inter 5-a de novembro de 1881 ĝis 31-a de decembro 1969 *Peso Moneda Nacional* (100 *Pesos Moneda Nacional* = 1 *Peso Ley*)

## Eksteraj ligiloj 
* Konvertiloj ekzemple 20px al aŭstralia dolaro, 20px al Eŭro, 20px al brita pundo kaj 20px de usona dolaro al argentina peso
* Retejo de la Centra Banko de Argentina Respubliko
* Monbiletoj de Argentino ()

Kategorio:Monunuoj
Peso
Kategorio:Ekonomio de Argentino
Ehmay ghee chah

**Ehmay ghee chah** aŭ  **Eh m ay ghee chah** ("Universala dua lingvo") aŭ **USL** estas internacia planlingvo proponita de Elmer Joseph Hankes (1913-2012) en 1982 kaj reprezentita en 1992. Eble estas apriora lingvo. Ĝi uzas sian propran alfabeton. La eldono de 1992 estis sendita senpage al 6 mil homoj kaj institutoj kiel propagandilo.

La aŭtoro ankaŭ planis formojn por la komuniko pri gestoj kaj manaj movoj por la uzado de personoj kiuj ne aŭdas kaj sistemon por la uzado de la lingvo en komputiloj.

## Bibliografio
HANKES, Elmer Joseph
A universal second language
Minneapolis, Minn. : Hankes Foundation, 1992.
ISBN 0925837105

Hankes, Elmer Joseph. 1982.  Enterprises of great pith and moment: [Em sigh ay]. A proposal for a universal second language. American English edition. Minneapolis: Camilla Publishing Co.

## Eksteraj ligiloj 
http://www.lib.umt.edu/guide/lang/artifph.htm 

Kategorio:Aprioraj lingvoj
Ekselsioro

**Ekselsioro** aŭ **Ekselsiore**  estas miksa planlingvo proponita de brita ĵurnalisto kaj verkisto Frederick Greenwood (1830-1909) en 1906 en Londono. La projekto estis prezentita kiel esperantido. La aŭtoro ankaŭ kreis Ulla en antaŭa jaro.

Ekzempleto: Mi amas xin pli ol vin (Mi amas ŝin pli ol vin).

## Bibliografio
Greenwood, 1906  Ekselsiore, the New Universal Language for All Nations: a Simplified, Improved Esperanto (London, Miller & Gill); 

Kategorio:Esperantidoj
Punktokomo

La **punktokomo** estas la marko de interpunkcio.

## Tipografio 
Plej ofte oni ne metas spaceton antaŭ la punktokomo. Tamen kelkaj landoj (ĉefe Francio) kutimas uzi (eĉ postulas ke oni uzu) spaceton antaŭ tiu signo. Sed ĝi nepre estu "nedisigebla" spaceto (por eviti ke la punktokomo troviĝu komence de linio), ĝenerale kun konstanta larĝeco, kaj pli malgranda ol la ordinara spaceto.

## Historio 
La punktokomo devenas de la itala presisto Aldus Manutius la pliaĝa. Li uzis ĝin por apartigi vortojn de malaj signifoj, kaj marki interdependajn frazojn.

## Gramatika uzado 
La punktokomo estas iufoje uzata por kunigi du frazojn, kiuj povus roli kiel apartaj frazoj, sed estas en tre proksima enhava rilato. Ekzemploj:
*Ŝi iris al la strando; la maro plaĉas al ŝi.**La kalkulado de enspeza imposto estas tro malfacila por matematikisto; por tio necesas esti filozofo.*

Ĝi estas pli forta interpunkcio ol komo, kaj povas apartigi anojn de listo, kiuj havas komojn. Ekzemple: *Mi vojaĝis al Parizo, Francio; Tijuana, Meksiko; kaj Rejkjaviko, Islando.*

## Komputike 
La punktokomo estas Unikoda kaj ASCII signo 59. En multaj programlingvoj kiel Pascal kaj Javascript ĝi apartigas komandojn. Tiel la kodo 'x; y' signifas "Faru komandon *x*, kaj tiam faru komandon *y*." En aliaj lingvoj (kiel Ada, Java, C, kaj C++) ĝi finas komandojn. Ankaŭ, en iuj lingvoj ĝi estas komentosimbolo.

Kategorio:Interpunkcio
EO

**EO** estas:
* **eo**: lingva kodo de Esperanto laŭ la normo ISO 639;
* **Eo**: esperantido, proponita de Petro Stojan en 1926 sub pseŭdonimo Ribauld, kun tre mallongaj radikoj.
* Entrepreneurs' Organization
* Forvia,  listigita ĉe la borso Euronext Paris sub la simbolo EO.
Angola kvanzo

**Kvanzo** - portugale *kwanza* - estas la valuto de Angolo.

En 1977, la kvanzo anstataŭigis la portugalan eskudon. ĝi estis dividita je 100 ’’Lwei’’. Ĉe la monreformo de 1995 estis ŝanĝita ĉiu 1000 malnovaj kvanzoj je "Kwanza Reajustado". La nova kvanzo estas dividita je 100 centimoj.

La sekvaj kvanzaj banknotoj ekzistas: 1, 5, 10, 50, 100, 200, 500 kaj 1.000. La banknotoj de 200, 500 kaj 1.000 kvanzoj aperis la 19-an de julio en 2004.

## Eksteraj ligiloj 
* bildo de antaŭa flanko de monbileto de unu kvanzo
* dorsa flanko de la sama monbileto
* bildo de antaŭa flanko de monbileto de kvin kvanzojen la retejo de la Nacia Banko de Angolo, ĉiuj tri bildoj arkivigitaj en septembro 2006

Kategorio:Monunuoj
Kategorio:Ekonomio de Angolo
Esperanto sen ĉapeloj

**Esperanto sen Ĉapeloj**, aŭ pli bone, sen "chapeloy" estas pra-Ido kreita de Louis Couturat en 1906. Ŝajne ne estas nur Esperanto kun ortografia ŝanĝo, sed jam aperas strukturaj ŝanĝoj, ekzemple:

* La finaĵo *-es* anstataŭas la esperantan "-u" en imperativo (kompraru al *-ez* en Ido);
* Anstataŭigo de "aŭ" (kiu estas fina parto de radiko) per "-e" en primitivaj adverboj;
* Anstataŭigo de "kaj" per "e" (kiel en Ido);
* Anstataŭigo de "j" per "y".

## Specimeno 
La Patro Nia

Patro nia, kiu estas en la cielo 
honorateskes tua nomo; 
venes regno tua, 
estes volo tua, 
kiel en la cielo, tiel anke sur la tero; 
panon nian chiutagan dones al ni hodie 
e pardones al ni shuldoyn niayn, 
kiel ni anke pardonas al niay shuldantoy; 
ne kondukes nin en tenton, 
sed liberiges nin de malbono. 

Kategorio:Esperantidoj
Afgana afganio

**Afgana afganio** estas valuto de Afganio kaj mem nomo de la lando.

1 afganio egalas al 100 puloj. Fine de 2002 oni ŝanĝis la malnovan afganion (ISO-4217-Code: AFA) al la nova afganio (ISO-4217-Code: AFN) je la ŝanĝa rilato de 1:1000.

Banknotoj ekzistas en valoroj de 1, 2, 5, 10, 20, 50, 100, 500 kaj 1000 afganioj. La monon eldonas la Banko de Afganujo (Da Afghanistan Bank).

Por afganio ne ekzistas oficiala deviza kurso.

## Eksteraj ligiloj 
* http://users.erols.com/kurrency/asia.htm 
* http://coinmill.com/convert/EUR_AFN.html?amount=1 
* http://aes.iupui.edu/rwise/countries/afghanistan.html  
* http://www.globalfinancialdata.com/index.php3?action=ghocmainpage  

Kategorio:Monunuoj
Kategorio:Ekonomio de Afganio
Armena dramo

La **armena dramo** estas la valuto de Armenio. Unu **dramo** egalas al 100 lummoj (aŭ lumaoj) (Lm). La valuto estis enkondukita en 1993. Ĝi anstataŭigis la rusan rublon. Oni ŝanĝis 200 rublojn kontraŭ unu dramo.

Etimologie, la valuta nomo dramo estas parenca al la greka drakmo.

## Eksteraj ligiloj 
* retejo de la Armena Centra Banko
* Armena dramo (Monbileto de Armenio) () ()

10 Armenian dram - 1993 (obverse).png|antaŭa flanko de 10-drama monbileto
10 Armenian dram - 1993 (reverse).png|dorsa flanko de tiu bileto
25 Armenian dram - 1993 (obverse).png|antaŭa flanko de 25-drama monbileto
500 Armenian dram - 1993 (obverse).png|antaŭa flanko de 500-drama monbileto

Kategorio:Monunuoj
Kategorio:Ekonomio de Armenio
Zuiderzee

eta|300ra|Mapo el 1658 de Nederlando kun en la mezo la Zuiderzee (Suda Maro)
[eta|300ra|Plano por la [fermdigo kaj polderoj en la Suda Maro]]
**Zuiderzee** aŭ Suda Maro estis la nomo de la hodiaŭaj lagoj: IJsselmeer, IJmeer, Veluwemeer, Gooimeer, Markermeer, Drontermeer, Eemmeer kaj Ketelmeer.

Temas pli frue pri golfo norde en Nederlando, antaŭ ol el tio iĝis lagoj pro la konstruo de *Afsluitdijk* (fermdigo).

Partoj de la iamaj Suda maro iĝis polderoj kaj formas nun provincon Flevoland.

## Historiaj loĝlokoj ĉe la Zuiderzee 
## Vidu ankaŭ 
* Sudmarlaboroj

Kategorio:Maroj
Kategorio:Nederlando
Duklando Kantabrio

La **Duklando Kantabrio** estis kreita dum la regado de la visigota reĝo Ervigio (680-687) por doni kelkan aŭtonomecon al la nordo de la Ibera Duoninsulo kaj tiel pacigi ĝin. Ties teritorio estis iom pli granda ol la nuna provinco Kantabrio kaj ĝia ĉefurbo estis Amaya, en la suda ekstremo de la duklando, hodiaŭ en la provinco Burgoso. La duklandon estris duko elektita de la kantabraj klanestroj; la unua Duko de Kantabrio estis Favila.

Tiu ĉi duklando kaj precipe la familio de la duko Petro (dua duko de Kantabrio) estis la ĝermo de la unua kristana kantabra-asturia reĝlando, kontrolita de la Kantabra Dinastio. El ĝi fontas diversaj asturiaj reĝoj, kiel Alfonso la 1-a, Fruela la 1-a aŭ la nepoj de Petro de Kantabrio, inter ili Rodrigo Frolaz, Duko de Kantabrio kaj unua Grafo de Kastilio.

Kategorio:Historio de Kantabrio
Kategorio:Historio de Eŭropo
Kategorio:Antikvaj etnoj
Kantabrio
Socialista Unueca Partio de Germanio

La **Socialista Unueca Partio de Germanio** ( Sozialistische Einheitspartei Deutschlands (**SED**)) estis politika partio en la Germana Demokratia Respubliko (GDR). Ekzistas ankaŭ la esperantigo *Socialisma Unuec-Partio* kun la mallongigo *SUP*.

Ĝi estis la gvida povo ene de la totalisme socialisma ŝtato GDR, kaj ĝia politike decida rolo ekde 1968 eĉ estis parto de la ŝtata konstitucio.

## Historio 
La partio estis fondita dum la jaro 1946 kiel kuniĝo de la partioj SPD kaj KPD en Orienta Germanio. En okcidenta Germanio dume la partioj SPD kaj KPD sendepende ekzistis, ĝis kiam KPD malpermesiĝis en 1956. Historie, politika rilato inter KPD kaj SPD estis malbona pro la politika disiĝo dum la Vajmara respubliko. La kuniĝo de la partioj en GDR ne estis libervola, sed ĉefe pro premo de la Sovetunio.

Kiel aliaj komunistaj partioj en Orienta Bloko, SED estis sola gvidanta partio de GDR. Aliaj partioj ekzistis kiel Blokpartio (Satelita partio) en Volkskammer. Dum la ekzisto, SED estis rekonata kiel ortodoksa, ĝis fino de 1980-jaroj.

### Reunuiĝo 
En 1989, La drastaj ŝanĝoj en GDR kaj la apudaj landoj de la ĝistiama orienta bloko, SED alinomiĝis al SED/PDS kaj dum 1990 al PDS (*Partei des Demokratischen Sozialismus* - Partio de Demokratia Socialismo), kaj tiutempe ankaŭ devis multe ŝanĝi sian politikon, por integriĝi al la demokratia Germanio, anstataŭ esti totalisma partio de la GDR.

## Subnotoj 

Dosiero:Party Card 750px.jpg|partia legitimilo

## Vidu ankaŭ 
**Gravuloj**
* Walter Ulbricht
* Willi Stoph
* Erich Honecker

**Sekvanto**
* La Maldekstro

Kategorio:Socialismo
Kategorio:GDR
Kategorio:Malaperintaj politikaj partioj de Germanio
Esperantuisho

**Esperantuisho** estas esperantido proponita de Jaro Zeleny el tiama Ĉeĥoslovakio en 1951. Laŭ la aŭtoro mem:

Esperantuisho estas kompromiso inter Esperanto kaj Ido, ĝi konservas akuzativon kaj aliajn elementojn de Esperanto, sed lasas la variadon de adjektivo. Ĝi proponas kelkaj ortografiajn reformojn. La afiksoj estas pli multaj ol en Esperanto, kiel en Ido kaj Nov-Esperanto.

Ŝajne oni fondis ekan organizon de Esperantuisho en 1958.

Numeroj (1-10):  
unu, du, tri, kvar, kvin, sis, sept, ok, nown, dek.
Espido

**Espido** estas Esperantido proponita en 1923 de franca anarkiisto Marcel Pesch (ankaŭ "Marcelo Persiko"), tuj post li pasis al Ido, verkis multajn idajn vortarojn kaj iĝis ano de idista akademio. La vorto **espido** en la Galega lingvo signifas "nuda", eble la aŭtoro faris vort-ludon. Estas kompromiso inter Esperanto kaj Ido. 

La aŭtoro deklaris ke tiun projekton li kreis nur por montri ke oni povas facile krei planlingvojn.

Kategorio:Esperantidoj
El Sardinero

eta|300px|**Unua strando de El Sardinero**. Dum malfluso ĝi estas unuigita kun la **Dua strando** (fone).
**El Sardinero** estas kvartalo de la urbo Santandero (Kantabrio, Hispanio) konata pro siaj strandoj. *El Sardinero* ne signifas en la hispana *La sardinero*, sed ĉiukaze *La Sardinisto*.

## Historio 
[eta|300px|La **[Granda Kazino Sardinero**, elkonstruita en 1916.]]
El Sardinero komencis famiĝi kaj esti vizitata meze de la 19-a jarcento, kaj speciale komence de la 20-a jarcento. La somerferia modo kaj la bonsaniga efekto de la maraj ondoj allogis multegajn vizitantojn el la hispancentra burĝaro. Unue vizitate nur de la loĝantoj en Santandero, El Sardinero iom post iom iĝis ŝika banejo por la riĉularo, danke al ekonomia prospero, kiun la urbo travivis pro la komerco kun la amerikaj kolonioj de Hispanio.

En la nuna *Plaza de Italia* (Placo de Italio) oni konstruis hotelojn, kazinon, promenejojn, ktp. kaj per larĝaj avenuoj oni konektis ĝin al la kerno de Santandero. En 1913 oni inaŭguris en la Duoninsulo La Magdalena samnoman palacon, kie loĝis la reĝo Alfonso la 13-a dum siaj someraj ferioj en Santandero. Tiaj ĉi vizitoj impulsis, ke oni kreu novajn servejojn laŭ la arkitektura stilo de la franca Belepoko. Tiam estis konstruitaj la Reĝa Hotelo, la Granda Kazino Sardinero (kiu anstataŭigis la antikvan kazinon), hipodromo kaj poloa ludejo.

## Nun 
La iama ĝardenurbeco preskaŭ malaperis kaj nun loĝejoj okupas la plejparton de ties surfaco. En El Sardinero ankaŭ estas grandaj strukturoj kaj kulturaj kaj sportaj, kiel la Palaco de Kongresoj kaj Ekspozicioj, la stadiono El Sardinero de la loka futbalteamo Racing de Santander kaj la moderneca Palaco de Sportoj.

## Bildaro 

Dosiero:Santander.Palacio.de.Deportes.jpg|Palaco de Sportoj de Santandero.
Dosiero:El_Casino_de_Santander.PNG|Granda Kazino Sardinero, en la Placo de Italio.
Dosiero:SardineroSantander.JPG|Dua strando de El Sardinero.
Dosiero:El Sardinero - Palacio de Deportes.jpg|Stadiono de Racing de Santander kaj la Palaco de Sportoj.
Dosiero:View of Santander from Sardinero Beach.jpg|Strando El Sardinero vidite de la hotelo Chiqui.
Dosiero:Santander.Sardinero(concha).jpg|Unua strando, kaj fone la Duoninsulo La Magdalena.
Dosiero:Santander.Sardinero.jpg|Dua strando, vidite de la ĝardenoj de Piquío.
Dosiero:Santander - Segunda playa del Sardinero.jpg|Dua strando, kaj fone la lumturo en kabo Cabo Mayor.
Dosiero:Nido de ametralladoras de Piquío (Santander).jpg | Fusilujo uzita dum la Hispana Enlanda Milito.
Dosiero:El Sardinero Santander 1.png | La du strandoj de El Sardinero.
Dosiero:El Sardinero Santander 2.png | La du strandoj de El Sardinero, vidite de la Duoninsulo La Magdalena.

Kategorio:Santandero
Espo

La vorto **espo** havas plurajn signifojn:

* vorto uzata slange, fojfoje ankaŭ kiel **esp.o**, por paroli pri Esperanto.
* esperantido kreita de Petro Stojan en 1926.

## Vidu ankaŭ 
* Espo-Despo

Kategorio:Neologismoj
Kategorio:Esperanto-movado
Orientsiberia maro

eta|220px|Situo de Orientsibera maro.
La **Orientsiberia maro** estas randa maro de la Arkta Oceano, kiu situas norde de Azio.

Ĝin limas okcidente la Novsiberiaj Insuloj, oriente la Vrangela Insulo, sude la azia kontinento. Tiel ĝi ankaŭ tuŝas Orientan Siberion, Orientsiberian Malaltebenaĵon kaj das Orientsiberian Montaron.

La orientsiberian maron alfluas la riveroj de Indigirka kaj Kolima per granda riverdelto. La maro etendiĝas de ĉirkaŭ 70 ĝis 80° latitudo kaj 140° ĝis 180° longitudo.

Najbaraj maroj estas okcidente la Lapteva maro kaj oriente la Ĉukĉa maro.

*vidu:* Arkto, Kap Ĉeljuŝkin, Listo de maraj ekoregionoj, Rusio, Siberio


Kategorio:Maraj ekoregionoj
Eŭlalia

**Eŭlalia** (Eulalia) estas internacia planlingvo proponita de slovena lingvisto Stanislav Škrabec en 1908.

Nombroj (1-10): 1-uni
, 2-dui
, 3-teri
, 4-quadri
, 5-quinqui
, 6-sexi
, 7-septi
, 8-octi
, 9-noni
, 10-deci
 

Patro Nia: Patre Noiji quo éna vi iei coeloi sanctificáolue ie nomine tôje, adveniéonue ie regno tôje ; fiéonue ie voluntate tôje, sicu vi ie coelo e ni ie terra. Ié pâné nôije quotidiâne dàonua nivi hodiî ; e dimettéonna nioi débitoi noijéi, sicu e nôvi dîmetténoi a ioi débitôrei nôijôi. E né nôi indûcéonua vi tentâtiône, se lîberâonua nôi da îe malo. Améni.

Kategorio:Planlingvoj
Eurial

**Eurial** estas zona esperantido proponita al eŭropanoj kreita en 1990 de B. Philip Jonson (kiu ankaŭ proponis Langu, Funus kaj Wanic).

;Finaĵoj:

-e      substantivo
-a      transitiva aktiva verbo
-i      stata verbo, adjektivo, aktiva participo
-u      pasiva verbo, passiva participo
-o-     indiko de kompona substantivo

Centrourbe signifas urbocentro, centriurbo signifas centrurbo. 
La projekto anstataŭas la -s de la verboj per -r: -ar (prezento), -ir (pasinto), -ur (futuro). Ĝi uzas la afikssistemon de Ido.

"Fremdaj" vortoj estas indikataj per * antaŭ la vorto.

## Specimeno
```
TO PENSA 

to pensa es nifacel.

me pensa muci, e na me fatigija muci par li pensagos,
ki *jikels tempos me pensa pri no to pensa nitempi plu.

ma lo manda to es boni pensindi:

par ke si me pensa tro,
me va fina "nipensandi" toti ki par me si es pensita pre;

e si me no pensa,
me si es restundi to pensa pri la li toti tempo.
```

## Eksteraj ligiloj 
* http://www.redshift.com/~bul2mun/lingvoj/lingvoj.htm
Okpetala driado

La **okpetala driado** aŭ **okpetalulo** (*Dryas octopetala*) (aŭ driado aŭ montara zingibro) apartenas al holarktisa genro *Dryas*, kiu ampleksas tri speciojn. La planton nomis oni en la 16-a jarcento *Chamaedrys*. Tiu ĉi nomo signifas "pigmea kverko" (el la greka *chamei* = pigmeosimila kaj *drys* = kverko). Linnaeus donis en la 19-a jarcento la genran nomon *Dryas*. La nomo okpetalulo venas el la latina *octopetala*, t.e. okpetala, pro la plej ofte ok blankaj petaloj aŭ "florfolioj").

La okpetalulo estas signo de la Alpoj kaj la plej karakteriza tipo de spalira arbusteto.

## Priskribo 
La spalira arbusto havas alton de 5–15&nbsp;cm, estas ĉiamverda kaj vivas ĝis 100 jaroj. Ĝi posedas subgrunde kuŝantan lignecan ŝoson, kiu povas traplekti grandajn areojn. La folioj havas mallongan petiolon kaj estas entranĉataj, kun ĉirkaŭvolva rando. La supra flanko estas senhara, la suba havas fajnan, blankfeltan, briletan hararon kiu servas kontraŭ la transpirado.

La blankaj floroj estas 2–4&nbsp;cm larĝaj kaj kreskas el la folia akselo. La stiluso longas 3&nbsp;cm. La florado daŭras de junio ĝis aŭgusto.

La ŝosaj kaj floraj burĝonoj aperas en la antaŭ-vegeta periodo.

La okpetala driado havas radikajn tuberetojn, kiuj ligas aeran nitrogenon per aktinomicetoj. Krom tio, ĝi havas simbiozan mikorizon, kiu helpas la akvoakcepton.

## Apero 
La specio ofte aperas sur kalkaj ĉenoj, fundoj de la Alpoj inter 1.200 kaj 2.500 m.

La disvastiĝa areo estas Alpoj, Sud- kaj Mezeŭropo same kiel la arkta regiono.

## Aliaj 
La okpetalulo ofte nomatas kiel "fosilio". La floroj, fruktetoj kaj polenoj travivis la glaciepokon.

En Norda Svedujo, la okpetalulo formas la precipan vegetaĵaron de la tundro, kun muskoj kaj likenoj.

La planto estas protektata.

## Referencoj 
## Vidu ankaŭ 
* Arkta marborda tundro
* Kvaternaro

Dosiero:Mountainavens3.jpg|
Dosiero:Mountainavens2.jpg|
Dosiero:Dryas-octopetala.JPG|
Dosiero:Holtasoley-1831.gif|
Dosiero:Weiße Silberwurz (Dryas octopetala) 2.jpg

Kategorio:Rozacoj
Kategorio:Holarktisa flaŭro
Kategorio:Nearktisa flaŭro
Kategorio:Palearktisa flaŭro
Kategorio:Flaŭro de la Alpoj
Kategorio:Tundro
Distrikto Burgenland (ĝis 2007)

**ATENTU:** La 1-an de julio 2007 el la malnovaj distrikto Burgenland kaj distrikto Weißenfels kreiĝis la nova distrikto Burgenland (germane *Burgenlandkreis*). Ĉi tie priskribiĝas la malnova distrikto!

La **distrikto Burgenland** (germane: **Landkreis**), per la jen priskribaj datumoj ĝis la 1-a de julio 2007 situis en la sudo de la federacia lando Saksio-Anhalto de Germanio. La urbo Naumburg (Saale) estis la administra centro de la distrikto. Sur ties areo de 1.040,95 km² loĝis 139.353 homoj; do meznombre 134 sur unu kvadrata kilometro. En tuta Saksio-Anhalto la koncerna nombro estas 124, en Germanio 231. En la sekvanta skema mapo la tiutempa distrikto Burgenland estas signita per **7**.
240px|maldekstre
Najbaraj distriktoj estis norde Merseburg-Querfurt (12) kaj Weißenfels (19), la saksa distrikto Leipziger Land en la nordoriento, la turingiaj distriktoj Altenburger Land en la oriento, Saale-Holzland, Weimarer Land kaj la eksterdistrikta urbo Gera en la sudo, kaj en la okcidento la distriktoj Sömmerda kaj Kyffhäuser (ĉiuj turingiaj).

Kategorio:Distriktoj de Saksio-Anhalto malfonditaj dum 2007‎
Distrikto Vogtland

La **distrikto Vogtland** (germane: **Landkreis**) situas en la okcidento de la federacia lando Saksio de Germanio. Administra centro de la distrikto estas la urbo Plauen (Vogtland), kiu ĝis la 1-a de aŭgusto 2008 havis la statuson de eksterdistrikta urbo kaj nur de tiam apartenas al la distrikta teritorio. Sur ties areo de 1 411 km² loĝas  homoj; do meznombre 171 sur unu kvadrata kilometro. En tuta Saksio la koncerna nombro estas 238, en Germanio 231. En la sekva skema mapo la distrikto Vogtland estas signita per **20**.

240px

Najbaraj distriktoj estas oriente Zwickau kaj Ercmontaro, norde kaj okcidente la turingiaj distriktoj Greiz kaj Saale-Orla, sudokcidente la bavaria distrikto Hof kaj en la sudo najbaras al ĉeĥa regiono Karlovy Vary. La oficiala germanlingva nomo de la distrikto estas **"Vogtlandkreis"**.

## Historio 
Max Hoelz en la distrikto dum la jaro 1921 gvidis ribelon kontraŭ dekstrema puĉo. La distrikto portas la nomon de la historia regiono Vogtland, kiu situas en nuna Saksujo, Turingujo, Bavarujo kaj Ĉeĥujo.


V
V
Distrikto Halberstadt

La **distrikto Halberstadt** (germane: **Landkreis**) ĝis ties malfondo la 1-an de julio 2007 situis en la okcidento de la federacia lando Saksio-Anhalto de Germanio. La urbo Halberstadt estas la administra centro de la distrikto. Sur ties areo de 664,99 km² fine de 2006 loĝis  homoj; do meznombre 117 sur unu kvadrata kilometro. En tuta Saksio-Anhalto la koncerna nombro estas 124, en Germanio 231. En la sekva skema mapo la distrikto Halberstadt estas signita per **8**.

240px

Najbaraj distriktoj estis sude Wernigerode (20), sudoriente Quedlinburg (14), en la nordo distrikto Börde (6), la malsuprasaksaj distriktoj Wolfenbüttel kaj Helmstedt, en la okcidento Goslar.

## Urbaj kaj neurbaj komunumoj inter la jaroj 1990 kaj 2007 
(inter krampoj la nombroj de loĝantoj fine de 2006)

**Unueca komunumo**
# **Halberstadt**, urbo (39.318)
# **Huy** (8.592)

**komunumaroj** kun membraj komunumoj

administra centro de komunumaro *

Kategorio:Distriktoj de Saksio-Anhalto malfonditaj dum 2007
Distrikto Jerichower Land

La **Distrikto Jerichower Land** ( ) situas en la nordoriento de la federacia lando Saksio-Anhalto de Germanio. Ĝia administra sidejo estas la urbo Burg. La distrikto kovras areon de 1 576 km², kaj fine de la jaro  ĝi havis  loĝantojn. La 1-an de julio 2007 la distrikto sude signife ampleksiĝis je pluraj komunumoj el la tiam malfondita distrikto Anhalt-Zerbst.

Najbaraj distriktoj ene de Saksio-Anhalto estas sude la distrikto Anhalt-Bitterfeld, sudokcidente la distrikto Salzland kaj sudoriente la distrikto Mansfeld-Suda Harco, krome en la najbara federacia lando Turingio la distrikto Nordhausen kaj la eksterdistrikta urbo Magdeburg, okcidente la distrikto Börde, nordokcidente kaj norde la distrikto Stendal, kaj en la najbara federacia lando Brandenburgio la distriktoj Havelland nordoriente kaj Potsdam-Mittelmark oriente.


J
J
Himno a la Montaña

**Himno a la Montaña** estas regiona himno de Kantabrio. 

La 6-an de marto 1987 oni elektis kiel oficialan himnon la kanton *Himno al la Monto* (*Himno a la Montaña*), komponitan de Juan Guerrero Urresti en 1926. En la hispana oni delonge nomas Kantabrion ***La Montaña*** (*La Monto*), kaj same okazas en la originala versio de la kanto. Por la oficiala versio oni do anstataŭgis la vorton *Montaña* per *Cantabria*.

## Vidu ankaŭ 
*La Montaña

## Eksteraj ligiloj 
Aŭskultu la himnon 

Kategorio:Naciaj himnoj
Kategorio:Simboloj de Kantabrio
Pio la 5-a

**Antonio Michele Ghislieri** naskiĝis en Bosco Marengo en provinco de Alessandria (Piemonto) la 17-an de januaro de 1504, estis elektita papo (la 223-a) la 7-an de januaro de 1566 sub la nomo **Pio la 5-a**, kaj mortis en Romo la 1-an de majo de 1572.

Lia familio estis nobela sed malriĉa. Li fariĝis dominikano kaj pastriĝis en 1528. Dum 16 jaroj li instruis filozofion kaj teologion ene de la ordeno kaj fariĝis novulestro. En 1556, Paŭlo la 4-a lin nomumis episkopo de Sutri kaj inkvizitoro pri la fido en Milano kaj en Lombardio. En 1557 li ricevis la kardinalan ĉapelon kaj estis farita ĉefinkvizitoro. En 1559 li fariĝis episkopo de Mondovi. Ene de la kardinalaro li energie oponis kontraŭ Pio la 4-a, kiu volis enirigi Ferdinandon de Medici, apenaŭ 13-jaraĝan, same kiel kontraŭ la imperiestro Maksimiliano la 2-a, kiu deziris aboliciigi la fraŭlecon de la pastroj.

Post la morto de Paŭlo la 4-a li estis elektita papo per konklavo, kiu daŭris nur dum 18 tagoj. Apenaŭ elektite li penis malaperigi la lukson kaj la koruptecon de la moroj en la papa kortego. Li ankaŭ volis reformi la kurion kaj, en 1569, reformis la Apostolan Penitencejon kaj la Donejon, kiu zorgis pri la atribuo de la ekleziaj beneficioj. En 1571 li starigis la Kongregacion de la Indekso por surveli la publikigadon. Fine li publikigis la Roman Katekismon, rezulton de la Tridenta Koncilio, brevieron kaj meslibron, kiuj ĝuis aŭtoritaton ĝis la liturgiaj reformoj de la koncilio Vatikano la 2-a. La 14-an de julio de 1570, per la letero *Quo Primum*, li starigis la tridentan riton.

En la fremdaj landoj li ree asertis en 1570 la superecon de la papo sur la civila povo. Li vane deklaris eltronigita kaj ekskomunikita Elizabetan la 1-an en 1570. Precipe li volis unuigi la kristanaron kontraŭ la turkoj. La unuan jaron de sia papado, li proklamis jubileon por peti Dion pri venko. Tiucele li donis apogon al la Maltaj Kavaliroj kaj al la kristanoj de Hungario. Fine, en 1570, li starigis la Sanktan Ligon kun Hispanio kaj la Venecia Respubliko. La ligo triumfis en la mara batalo de Lepanto la 5-an de septembro de 1571 kaj li atribuis tiun venkon al la devocio pri la rozario. Tial li dediĉis la unuan dimanĉon de Oktobro al la rozaria festo kaj aldonis «helpo al la kristanoj» al la litanio de Nia-Damo de Loreto. La venko estis festita en la stratoj de Romo, maniere de ankikvaĝa triumfo.

Li mortis la 1-an de majo de 1572 pro litiazo. Lin beatigis Klemento la 10-a en 1672 kaj lin sanktigis Klemento la 11-a, la 4-an de aŭgusto 1712.

Kategorio:Papoj
Kategorio:Diktatoroj
Kategorio:Sanktuloj
Ajuno

eta|maldekstra|250px|Katedralo ankoraŭ en uzado ĉefe de personaro de UN
**Ajuno** (, *al-ujUn*; ; ) estas la konstitucia ĉefurbo de Okcidenta Saharo, teritorio en la nordokcidento de Afriko, kiu estis kolonio de Hispanio kaj nun estas okupata de Maroko, kun disputata internacia statuso. En proksimo de 24&nbsp;km troviĝas ĉe la Atlantika bordo la novestablita banloko Foum el Oued.

Laŭ la stato de  en la urbo vivis  sur areo de  kvadrataj kilometroj, kio rezultigas loĝdenson de  loĝantoj/km². La loĝantaro estas parte originaj de la apuda teritorio, kaj parte transloĝigitaj de la maroka administracio.

Ajuno estis jam la ĉefurbo de la tradicia teritorio de Saguia el Hamra kaj de la hispana kolonia administrado. La urbo havas du ĉefajn partojn: la malnovan Suban Urbon kaj la pli junan Supran Urbon.

La Suba Urbo estiĝis ĉe la suda riverbordo ekde 1932 el tie estiĝinta hispana garnizono. En tiu urboparto troviĝas la aĉeta ĉefstrato kaj dominas ĝian aspekton ruĝa koloro. Tie ekzistas ekde 1954 kristana kirko. La blanka Supra Urbo estiĝis ekde 1976, tie troviĝas moskeo.

La lokan ekonomion helpas, ke Maroko donis favorajn impostajn kondiĉojn por la investistoj en la okupitaj areoj. Grava ekonomia faktoro estas la eksporto de fosfato el la ĉirkaŭaj trovejoj kiel Bou Craa. Tiuj minejoj estas interligitaj per giganta ĉenbendo al la haveno.

Ajuno havas propran flughavenon, hoteloj. Plua ekonomia branĉo estas la fiŝkaptado.

Kategorio:Komunumoj de Okcidenta Saharo
Kategorio:Urboj de Maroko
Kategorio:Ĉefurboj de Afriko
Ĉukĉa maro

La **Ĉukĉa maro** (, ) estas randa maro de la Nordpolusa maro, kiu situas norde de proksimiĝo de Ameriko kaj Azio.

Dum ĝi norde trairas al "Glacia maro", limas ĝin nordokcidente la Vrangela Insulo kaj tiel la Orientsiberia maro. Oriente tuŝas la Ĉukĉa maro nordokcidentan Alaskon (Usono, Ameriko) kaj nordoriente la Beaufort-maron. Sude limas ĝin la Beringa Markolo, kiu komunikas al Beringa maro. La okcidenta limo estas Orientsiberio (Rusio, Azio); tie situas la Ĉukĉa Duoninsulo kaj la Orientsiberia Montaro.

La Ĉukĉa maro etendiĝas unuflanke de la norda polusa cirklo de ĉ. 66,5 ĝis 80° latitudo , respektive de 160° okcidenta ĝis 180° longitudo.

Najbaraj maroj estas okcidente la Orientsiberia maro kaj oriente la Beaufort-maro.

## Historio 
Ĉirkaŭ la dua semajno de Aŭgusto 1778, James Cook estis tra la Beringa Markolo, navige en la Ĉukĉa maro. Li iris nordorienten al la marbordo de Alasko ĝis li estis blokita de marglacio. Lia pli norda atingo estis 70 gradoj 44 minutoj. Cook poste navigis okcidenten al la marbordo de Siberio, kaj poste sudorienten laŭ la Siberia marbordo reen al la Beringa Markolo.

George W. De Long esploris tiun maron kaj eĉ estis kaptita ĉe ties glaciejo nordoriente de Vrangela Insulo en Septembro de 1879.

## Vidu ankaŭ 
* Alasko
* Arkto
* Beringa Markolo
* Kabo Deŝnjov
* Listo de maraj ekoregionoj
* Nordpolusa maro
* Orientsiberia Montaro
* Rusio
* Siberio-Orientsiberio
* Vrangela Insulo


Kategorio:Maraj ekoregionoj
Listo de srilankaj esperantistoj

Jen listo de esperantistoj de Srilanko:

* C. H. Dharmatilake
* Daniel Balasingham Jesudason

Srilankaj
Daniel Balasingham Jesudason

**Daniel Balasingham JESUDASON** (naskiĝis en 1925; mortis la 1-an de aŭgusto 1994) estis srilanka esperantisto, fakdelegito pri instruado kaj turismo de la delegita reto de UEA en Nugegoda (Srilanko). 

Li estis esperantisto ekde 1979, lerninte la lingvon fare de Vilma Sindona Eichholz vojaĝinta al Srilanko. Li fondis kaj animis Esperanto-Centron Srilankan de tiu jaro ĝis sia morto en 1994, iusence la antaŭaĵo de Srilanka Esperanto-Asocio fondita en 2000.

Kategorio:Esperantistoj
Kategorio:Srilanko
Eugeniusz Matkowski

Pola esperantisto

**Eugeniusz Matkowski** (naskiĝis 1912 - mortis la 2-an de aprilo 1994 en Gliwice (Pollando) estis antologia poeto. 

Lia poezio aperis en revuoj kaj en unu volumo, ankoraŭ havebla: **Poemoj** (1960). En 1939 li devus eklabori ĉe Literatura Mondo, sed la mondmilito malhelpis la enposteniĝon. Post la milito li gvidis multajn kursojn. En 1965 li forlasis la movadon, sed en 1991 li reaktiviĝis verkante kaj kiel vicredaktoro de la revuo Monda Diskutilo.

Matkowski, Eugeniusz
Yngve Nilsson

**Yngve NILSSON** (naskiĝis en 1916, mortis la 4-an de junio 1994 en Uppsala) estis sveda esperantisto kaj prezidinto de Sveda Laborista Esperanto-Asocio ekde la fino de la 1970-aj jaroj.

Li verkis korespondan kurson kaj respondecis pri la Esperanto-elsendoj de loka radio.

Kategorio:Svedaj esperantistoj
Rade Petković

**Rade PETKOVIĆ** (naskiĝis 1915 - mortis 1994) estis UEA-delegito en Šibenik (Kroatio).

Li kunfondis la lokan klubon.

Longtempe li laboris ĉe la Internacia-Esperanto-Kampadejo-Primoŝteno.

## Eksteraj ligiloj
*Historio de la kampadejo en Primoŝten kun foto de Rade Petković  (esperante/kroate)

PETKOVIĆ, Rade
P
P
Mihail I. Popescu

**Mihail I. POPESCU** (mortis januare 1994 en aŭta akcidento) estis rumana esperantisto.

Li estis fakdelegito de Universala Esperanto-Asocio pri lingvoj kaj radio-amatorismo en Bukareŝto, kunverkinto de gazeta kurso en la 1950-aj jaroj kaj longtempa aktivulo.

Kategorio:Rumanaj esperantistoj
Hans Amund Rosbach

**Hans Amund ROSBACH** (naskita la 9-an de septembro 1924; mortinta la 13-an de junio 1994 en Skien, Norvegio) estis norvega esperantisto kaj pastro.

Li estis esperantisto ekde 1939 kaj aktivis kiel ĝenerala sekretario de Norvega Esperantista Ligo de 1947 ĝis 1950. Li redaktis *Skoltan Mondon* kaj tradukis religiajn kantojn, interalie de la germana 17-jarcenta teologo Paul Gerhardt. Plurfoje li celebris diservojn dum Esperanto-kongresoj.

## Tradukoj
*Faktoj pri Norvegujo, 1953;
* *Cent Himnoj*, 1968;

Kategorio:Norvegaj esperantistoj
Kategorio:Pastroj
Xu Shanshu

**XU Shanshu** (naskiĝis 1922 - mortis la 7-an de aŭgusto 1994 en Pekino) estis konsilanto de Ĉina Esperanto-Ligo, vicprezidanto de Pekina Esperanto-Asocio, vic-estro de El Popola Ĉinio kaj ĉefredaktoro de La Mondo. En la lastaj jaroj li kompilis la pli ol 400-paĝan verkon *Bakin kaj Esperanto*, kiu aperis en 1995 ĉe Ĉina Esperanto-Eldonejo.

XU, Shanshu
Rafael Sánchez Ferlosio

**Rafael SÁNCHEZ FERLOSIO** estas hispana verkisto, elstara membro de la t.n. *Generacio de 1950*. Li naskiĝis en Romo la 4-an de decembro de 1927 kaj mortis en Madrido la 1-an de aprilo 2019.

Li estas filo de la ankaŭ verkisto Rafael Sánchez Mazas, falangisto kaj ĉefrolulo de la lastatempe fama romano (kaj poste filmo) *Soldatoj de Salamina* de Javier Cercas.

Kvankam li famiĝis per la verkado de romanoj, li lastatempe dediĉis sin ekskluzive al la eseo kaj al la skribado de ĵurnalaj artikoloj. En 2004 Sánchez Ferlosio ricevis la premion Cervantes.

## Ĉefaj verkoj 
:*Industrias y andanzas de Alfanhuí* ("Faroj kaj aventuroj de Alfanhuí", 1951), romano.
:*El Jarama* ("Rivero *Jarama*", 1955), romano.
:*Las semanas del jardín* ("La ĝardenaj semajnoj", 1974), eseo.
:*Non Olet* ("Ne odoras"), eseo.
:Rakontoj *Y el corazón caliente* ("Kaj la koron varma") kaj *Dientes, pólvora, febrero* ("Dentoj, pulvo, februaro").
:*Ensayos y artículos* ("Eseoj kaj artikoloj", 1992).
:*El testimonio de Yarfoz* ("La atesto de Yarfoz", 1986), romano.
:*Vendrán más años malos y nos harán más ciegos* ("Plu venos malbonaj jaroj kaj faros nin pli blindaj", 1993), penseroj kaj poemoj.
:*El alma y la vergüenza* ("La animo kaj la honto", 2000), eseo.
:*La hija de la guerra y la madre de la patria* ("La filino de l' milito kaj la patrino de l' patrujo", 2002), eseo.
: *El Geco* (2005)
: *Glosas castellanas y otros ensayos (diversiones)* (2005).
: *Sobre la guerra* (2007).
: *God & Gun. Apuntes de polemología* (2008)
: *Guapo y sus isótopos* (2009)
: *Campo de retamas* (2015)

Kategorio:Hispanaj eseistoj
Kategorio:Hispanlingvaj verkistoj
Kategorio:Hispanaj verkistoj
Kategorio:Premio Cervantes premiitoj
Kategorio:Hispanaj romanistoj
James Grant

**James P. GRANT** (naskiĝis la 12-a de majo 1922, mortis la 28-an de januaro 1995) estis ekde 1980 asista ĝenerala sekretario de Unuiĝintaj Nacioj kaj estro de UNICEF (Infan-Fonduso de UN).

Ĉi tiu usona diplomato akiris ĝeneralan estimon kiel efika UNICEF-direktoro - ofico kiun li plenumis ĝis du tagojn antaŭ sia morto.

Dum lia 15-jara gvidado, kampanjoj de perbuŝa rehumidigo, mamnutrado k.a. savis almenaŭ 25 milionojn da infanaj vivoj kaj preventis vivdaŭrajn handikapojn ĉe pluaj milionoj. La proporcio de vakcinitaj infanoj en la evolu-landoj kreskis en tiu tempo de 20 al 80%. Konvencio pri la rajtoj de infanoj (1989) estis ratifita de 170 landoj, kaj monda pintkunveno pri infanoj (Novjorko, 1990) impulsis centon da naciaj agad-planoj pri sanigo kaj bonfartigo de infanoj ĝis la jaro 2000.
	
UEA, kiu estas en konsultaj rilatoj kun UNICEF, rekonis en 1987 la kontribuon de Grant "al la realigo de la idealoj de la aŭtoro de Esperanto" per la Premio Zamenhof.

Kategorio:Usonaj politikistoj
Drongen

**Drongen** (en la franca: *Tronchiennes*) estas la plej granda partkomunumo de la urbo Gento en Orienta Flandrio.

La partkomunumo en 1999 nombris pli ol 12.000 loĝantojn kaj ĝi limtuŝas la jenajn komunumojn, urbojn kaj partkomunumojn: Landegem (partkomunumo de Nevele), Merendree (partkomunumo de Nevele), Mariakerke (partkomunumo de Gent), Afsnee (partkomunumo de Gent), Sint-Martens-Latem (komunumo), kaj la urbo Gento.

Drongen estas dividita en tri paroĥojn: Luchteren, Drongen-Centrum kaj Baarle. Laŭ certaj homoj, ankaŭ Halewijn estas aparta de Luchteren, kvankam tie ne estas preĝejo. La ĉasvojetoj, stratetoj, restoracioj, domoj, vilaoj kaj trinkejoj laŭ la rivero 'De Leie', kun la multnombraj boatoj kaj jaĥtoj ĉe la riverbordoj, estas tre pitoreskaj.

En Drongen troviĝas jaĥthaveno.

Kategorio:Gento (urbo)
Chen Shide

Ĉina esperantisto

**CHEN Shide (ZENSTO)** (陳世德, naskiĝis 1905 - mortis la 2-an de marto 1995 en Pekino) estis ĉina esperantisto.

Li eklernis Esperanton en 1928. En 1931, kun Hujucz kaj aliaj, li fondis Ĉinan Proletan E-istan Union. La mimeografita **Proletara E-koresponda mesaĝo** estis tradukita kaj presita en lia hejmo. En 1933 li fondis la revuon Tagiĝo. Li organizis E-societojn en Suzhou (1933), Changsha (1938) kaj Chongqing (1950); la lastan li ankaŭ prezidis. En 1952 li eklaboris kiel sekretario de Ĉina E-Ligo, poste ankaŭ en la redakcio de El Popola Ĉinio.

Li gvidis E-kursojn en superaj lernejoj, ĉe radio (1964), kaj multaj el liaj lernintoj fariĝis profesiaj e-istoj. En la 80-aj jaroj li revigligis la movadon en Suzhou, kunfondis kaj prezidis asocion (1983) en Jiangsu. Zensto estis vicprezidanto de Pekina Asocio de Veteranaj E-istoj, komitatano - poste honora komitatano - de ĈEI., ĉefredaktoro de Nova vortaro EsperantaĈina (1959), fakdelegito pri tradukado kaj E-instruado.

CHEN, Shide
Distrikto Quedlinburg

La **distrikto Quedlinburg** (germane: **Landkreis**) ĝis la 1-a de julio 2007 situis en la okcidento de la federacia lando Saksio-Anhalto de Germanio. La urbo Quedlinburg estis la administra centro de la distrikto. Sur ties areo de 540,36 km² en 2006 loĝis  homoj; do meznombre 142 sur unu kvadrata kilometro. En tuta Saksio-Anhalto la koncerna nombro estas 124, en Germanio 231. En la sekva skema mapo la distrikto Quedlinburg estas signita per **14**.

240px

Najbaraj distriktoj estis norde Halberstadt (8) kaj Börde (6), oriente Aschersleben-Staßfurt (3), sudoriente Mansfelder Land (11), sude Sangerhausen (16), en la okcidento Wernigerode (20) kaj la turingia distrikto Nordhausen.

## Urbaj kaj neurbaj komunumoj inter la jaroj 1990 kaj 2007 
(inter krampoj la nombroj de loĝantoj fine de 2006)

**Unueca komunumo**
# **Quedlinburg**, urbo (22.185)

**komunumaroj** kun membraj komunumoj

administra centro de komunumaro *

Q
Miguel Espinosa

**Miguel ESPINOSA Gironés**, hispana romanisto kaj eseisto, naskiĝis en Caravaca de la Cruz (Murcio, Hispanujo) la 4-an de oktobro 1926, kaj mortis en Murcio la 1-an de aprilo 1982.

## Verkoj 
* *Las Grandes Etapas de la Historia de Estados Unidos (bosquejo de una morfología de la historia política estadounidense)* ("La grandaj etapoj en la historio de Usono (skizo de morfologio de la usona historia politiko)", 1957), reeldonita kiel *Reflexiones sobre Estados Unidos]* ("Pripensoj pri Usono"), eseo.
* *Escuela de Mandarines* ("Mandarena lernejo", 1974), romano.
* *La tríbada falsaria* ("La mensoga tribadino", 1980), romano.
* *La tríbada confusa* ("La konfuza tribadino", 1984), romano.
* *Tríbada. Theologiae Tractatus*, ("Tribadino. Teologia traktato", 1987, kuneldono de la du antaŭaj romanoj.
* *Asklepios, el último griego* ("Asklepio, la lasta greko", 1985), romano.
* *La fea burguesía* ("La turpa burĝaro", 1990).

Kategorio:Hispana literaturo de la 20-a jarcento
Distrikto Merseburg-Querfurt

eta|140px
La **distrikto Merseburg-Querfurt** - germane *Landkreis Merseburg-Querfurt* - estis distrikto de Germanio en la sudo de la federacia lando Saksio-Anhalto. Dum julio 2007 la distrikto kun la najbara "Saalkreis" fuziis kaj ekestis la nova distrikto Saale (germane *Saalekreis*). La urbo Merseburg estis la administra centro de la malnova distrikto. Sur ties areo de 804,66 km² fine de la jaro 2006 loĝis  homoj; do meznombre 164 sur unu kvadrata kilometro (en tuta Saksio-Anhalto la koncerna nombro dum 2007 estis 124, en Germanio 231).

Kategorio:Distriktoj de Saksio-Anhalto malfonditaj dum 2007
Distrikto Ohre

La **distrikto Ohre** (germane: **Landkreis**) ĝis la 1-an de julio 2007 situis en la nordokcidento de la federacia lando Saksio-Anhalto de Germanio. La urbo Haldensleben estis la administra centro de la distrikto. Sur ties areo de 1.493,61 km² fine de la jaro 2002 loĝis 117.136 homoj; do meznombre 78 sur unu kvadrata kilometro. En tuta Saksio-Anhalto la koncerna nombro tiutempe estis 124, en Germanio 231. En la sekva skema mapo la Distrikto Ohre estas signita per **13**.

240px

Najbaraj distriktoj estas norde Altmark Salzwedel (1) kaj Stendal (18), oriente Jerichower Land (9), sude la urbo Magdeburg kaj la distrikto Börde (6), la malsuprasaksaj distriktoj Helmstedt en la nordo kaj Gifhorn en la nordokcidento.

## Komunumoj 
* Bertingen

## Eksteraj ligiloj 
* Retejo de la nova distrikto Börde (en germana lingvo) 
* Retejo por ekonomio, turismo kaj junularo (en germana lingvo) 


Kategorio:Distriktoj de Saksio-Anhalto malfonditaj dum 2007
Distrikto Mansfelder Land

**ATENTU:** La 1-an de julio 2007 el la malnovaj distrikto Mansfelder Land kaj distrikto Sangerhausen kreiĝis la nova distrikto Mansfeld-Suda Harco. Ĉi-tie ankoraŭ priskribiĝas la malnova distrikto!

La **distrikto Mansfelder Land** (germane: **Landkreis**) ĝis ties malfondo la 1-an de julio 2007 situis en la sudo de la federacia lando Saksio-Anhalto de Germanio. La urbo Eisleben estas la administra centro de la distrikto. Sur ties areo de 758,71 km² en 2004 loĝis 102 137 homoj; do meznombre 136 sur unu kvadrata kilometro. En tuta Saksio-Anhalto la koncerna nombro estas 124, en Germanio 231. En la sekva skema mapo la distrikto Mansfelder Land estas signita per **11**.

240px

Najbaraj distriktoj estis norde Aschersleben-Staßfurt (3) kaj Bernburg (4), oriente Saalkreis (15), sude Merseburg-Querfurt (12) kaj Sangerhausen (16), en la okcidento Quedlinburg (14).


Kategorio:Distriktoj de Saksio-Anhalto malfonditaj dum 2007
Irja Klemola

**Irja KLEMOLA** (naskiĝis la 13-an de januaro 1898 – mortis la 13-an de novembro 1995 en Piikkiö, Finnlando) estis finna instruisto, rektoro, esperantisto, amatora astronomiisto kaj verkisto de infanlibroj. Ŝi estis prezidanto inter 1966 kaj 1973 de Esperanto-Asocio de Finnlando, kaj plej malfrue ties honora prezidanto. Ŝi estis dumviva membro, Honora Membro de UEA. La asteroido 1723 Klemola estas nomigita honore kaj Irja Klemola kaj la usona astronomiisto Arnold Richard Klemola.

Post studoj en Helsinko pri matematiko, fiziko, kemio kaj pedagogio, ŝi instruis de 1926 ĝis 1962 en la knabina lernejo de Turku, kaj fariĝis ties vicrektoro (1927–1939), poste rektoro 1939–1959. Ŝi aktivis en la skolta movado, kaj estis sekretario de la Turkua branĉo de la astronoma societo Ursa kaj estis estrarano de Esperanto-Ligo de Finnlandaj Instruistoj.

Estante membro de Universala Esperanto-Asocio ekde 1951, ŝi funkciis kiel delegito pri instruado de 1962 ĝis 1994, fine kiel plej aĝa membro de la Delegita Reto. Ŝi malavare mecenatis multajn movadajn fondaĵojn. Ŝi verkis lernolibron por finnoj, *Planlingvo Esperanto* en 1980, kaj adaptis la Zagreban metodon al la finna 1989. Ŝia plej kara laborkampo estis informado: ŝi verkis broŝurojn, tradukis Esperanto-artikolojn por finnaj revuoj, interpretis okaze de vizitprelegoj.

Klemola partoprenis jam la 14-an UK-on en Helsinko 1922, kaj vicprezidis la LKK-on de la 54-a UK 1969 en la sama urbo. Je 90-jara aĝo ŝi veturis trajne al la Roterdama UK 1988, sed en 1995 ŝia sanstato ne plu permesis al ŝi veni al la Tamperea UK, kie salono portis la nomon Irja Klemola. Tamen, por la esperantistoj de Finnlando ŝi restos – kiel ili ĉiam kutimis nomi ŝin – nur "Avinjo". Ŝi mortis en novembro 1995, kaj havis 75 vivjarojn kiel esperantisto.

## Fontoj 
Kategorio:Finnaj esperantistoj
Kategorio:Prezidantoj de Esperanto-Asocio de Finnlando
Clara de Hess

**Clara de HESS** (naskiĝis 1910 - pereis akcidente la 21-an de julio 1994) estis elstara Esperanto-aktivulino en Argentino.

Ŝi kunfondis en 1941 Argentinan Esperanto-Ligon kaj helpis starigi dekojn da E-societoj en la lando, kiujn ŝi poste konstante vartis. Kun sia edzo Jorge Hess ŝi gvidis kursojn en Eŭropo kaj Latin-Ameriko. Fakdelegito de UEA pri vegetarismo, ŝi estis tutlande konata kiel aŭtoro de sukcesaj kuirlibroj hispanlingvaj.

Kiel kuiri sen viando (hispane *Cómo cocinar sin carne*) estas kuirlibro verkita de Clara de Hess redaktita de Gilbert Ledon kaj eldonita de Fonto. Ĝi enhavas 1 001 vegetaranajn receptojn. 

Vidu pliajn informojn ĉe Jorge Hess.

Kategorio:Argentinaj esperantistoj
Daĥlo

250px|eta|dekstra|Ad Dakhla (Villa Cisneros)
**Daĥlo** aŭ *Ad Dakhla* estas urbo en Okcidenta Saharo, teritorio nun okupata de Maroko. Ĝi situas 550&nbsp;km sude de Ajuno ĉe la bordo de Atlantiko.

Ĝi havas 30.000 loĝantojn. Dum la hispana kolonia epoko ĝi nomiĝis **Villa Cisneros**, kaj estis la ĉefurbo de teritorio nomita Ora Rivero (*Río de Oro*)

## Vidu ankaŭ 
:Atlantika marborda dezerto

Kategorio:Komunumoj de Okcidenta Saharo
Kategorio:Okcidenta Saharo